Jorgos Papadopulos
<s>Jorgos Papadopulos (; 5. maj 1919 — 27. jun 1999) je bio pukovnik grčke vojske i vođa vojnog udara 1967. godine.</s><s>U periodu od 1967. do 1973. istovremeno je bio predsednik Vlade, predsednik države, kraljev namesnik, ministar nekoliko resora.</s>

<s>Biografija 
Rođen je 9. maja 1913. godine u selu Eleohori na Peloponezu.</s><s>Otac Hristos Papadopulos bio je seoski učitelj.</s>

<s>Jorgos Papadopulos je diplomirao na vojnoj akademiji 1940. godine.</s><s>Istakao se u Italijansko-grčkom ratu 1940. godine.</s><s>Oženio se 1942. godine sa Niki Vasiliadi, sa kojom je imao dvoje dece.</s><s>Razveo se 1969. godine da bi se oženio sa Despinom Gašpar, službenicom Ministarstva odbrane sa kojom je imao ćerku.</s>

<s>Od 1944. godine učestvovao je u borbi saveznika na Bliskom istoku.</s><s>Učestvovao je i u Grčkom građanskom ratu od 1946 — 1949. godine.</s><s>Pedestih i šezdesetih godina dvadesetog veka radio je na visokim položajima u grčkoj vojsci.</s>

<s>Na izborima koji je trebalo da budu održani 1967. godine očekivala se pobeda levice.</s><s>Grupa pukovnika pod vođstvom Jorgosa Papadopulosa mesec dana pre izbora nasilno je preuzela vlast u zemlji 21. aprila 1967. godine, pod izgovorom da se ne sme dopustiti dolazak komunista na vlast.</s>

<s>Kralj Konstantin II je potpisao ukaz o formiranju vojne vlade i napustio zemlju.</s>

<s>Vojna vlada je organizovala referendum o državnom uređenju maja 1973. godine.</s><s>Od tada je Grčka republika, a prvi predsednik je bio Jorgos Papadopulos.</s>

<s>Studentska pobuna je izbila 17. novembra 1973. godine, a ugašena je uz pomoć vojske.</s>

<s>Papadopulos je imao nameru da ublaži režim, ali je njegov prijatelj pukovnik Dimitrije Joanidis svrgao Papadopulosa u novom vojnom udaru 25. novembra 1973. godine i stavio ga u kućni pritvor.</s>

<s>Joanidis je organizovao puč na Kipru 21. aprila 1974. i svrgao predsednika Kipra Makariosa III, a ta akcija je poslužila Turcima kao izgovor za vojnu invaziju na Kipar.</s><s>Posle događaja na Kipru, Grci su svrgli vojnu huntu i došlo je do uspostavljanja demokratije 20. jula 1974. godine.</s>

<s>Jorgos Papadopulos je osuđen na smrtnu kaznu, koja je kasnije zamenjena doživotnim zatvorom.</s>

<s>Umro je u zatvoru 27. juna 1999. godine.</s>

<s>Predsjednici Grčke
Grčki političari</s>

